CELEX: E2005P0003
Language: fi
Date: 2005-04-12 00:00:00
Title: EFTAn valvontaviranomaisen 12 päivänä huhtikuuta 2005 Norjan kuningaskuntaa vastaan nostama kanne (Asia E-3/05)

30.6.2005   
            
            
               FI
            
            
               Euroopan unionin virallinen lehti
            
            
               C 159/28
            
         EFTAn valvontaviranomaisen 12 päivänä huhtikuuta 2005 Norjan kuningaskuntaa vastaan nostama kanne
   (Asia E-3/05)
   (2005/C 159/10)
   EFTAn valvontaviranomainen, Rue Belliard 35, B-1040 Bryssel, asiamiehinään Niels Fenger ja Arne Torsten Andersen, on nostanut 12 päivänä huhtikuuta 2005 EFTAn tuomioistuimessa kanteen Norjan kuningaskuntaa vastaan.
   Kantaja vaatii, että tuomioistuin
   
               1.
            
            
               julistaa, että edellyttäessään hakijan asuvan Finnmarkin läänissä tai jossakin seitsemässä erikseen mainitussa Tromsin läänin kunnassa perhe-etuuksia täydentävän Finnmark-lisän saamiseksi Norjan kuningaskunta on laiminlyönyt velvoitteen, joka kuuluu sille ETA-sopimuksen liitteessä VI olevassa 1 kohdassa tarkoitetun säädöksen (sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annettu neuvoston asetus (ETY) N:o 1408/71), sellaisena kuin se on mukautettuna ETA-sopimukseen sopimuksen 1 pöytäkirjalla, 73 artiklan nojalla; tai vaihtoehtoisesti
               julistaa, että soveltamalla mainittua asuinpaikkavaatimusta Norjan kuningaskunta on laiminlyönyt velvoitteen, joka kuuluu sille ETA-sopimuksen liitteessä V olevassa 2 kohdassa tarkoitetun säädöksen (työntekijöiden vapaasta liikkuvuudesta yhteisön alueella 15 päivänä lokakuuta 1968 annettu neuvoston asetus (ETY) N:o 1612/68), sellaisena kuin se on mukautettuna ETA-sopimukseen sopimuksen 1 pöytäkirjalla, 7 artiklan 2 kohdan nojalla; ja
            
         
               2.
            
            
               määrää Norjan kuningaskunnan maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Asia koskee Norjan maksamien perhe-etuuksien alueellista lisää, joka myönnetään tietyillä alueilla asuville, lasten kasvatuksesta vastaaville henkilöille.
            
         
               —
            
            
               Norjan lainsäädännön mukaan lisäosan saajan on asuttava lapsen kanssa tietyllä alueella. Lisäosan myöntäminen ei riipu siitä, missä saajan työpaikka sijaitsee.
            
         
               —
            
            
               ETA-sopimuksen 29 artiklassa määrätään sosiaaliturvajärjestelmien yhteensovittamisesta työntekijöiden ja itsenäisten ammatinharjoittajien vapaan liikkuvuuden toteuttamiseksi ETA-alueella.
            
         
               —
            
            
               Asetuksen (ETY) N:o 1408/71 73 artiklan mukaan työntekijällä tai itsenäisellä ammatinharjoittajalla, johon sovelletaan jonkin ETA-valtion lainsäädäntöä mutta joka asuu jossakin toisessa ETA-valtiossa, on oikeus perhe-etuuksiin, joista säädetään ensiksi mainitun jäsenvaltion lainsäädännössä, niin kuin perhe asuisi tässä valtiossa.
            
         
               —
            
            
               Asetuksen (ETY) N:o 1612/68 7 artiklan 2 kohdan mukaan siirtotyöläisillä on oltava samat sosiaaliset edut kuin kotimaisilla työntekijöillä.